સ્વાતિ એ ગૃહપ્રવેશ કરી પોતાનું પર્સ સોફા પર જે રીતે પછાડ્યું તે જોઇ સરોજબહેનને ફડકો પેઠો. ‘દીકરી મૂડમાં નથી કે શું? રુપક સાથે કંઇ બોલાચાલી થઇ હશે? આમ તો મારી દીકરી સામો ઉત્તર આપે એવી તો નથી તોય… આજ-કાલની છોકરીઓનું ભલુ પૂછવુ.’ સ્વાતિ એની રુમમાં ચાલી ગઇ. સરોજબહેને રુમમાં સહેજ ડોકિયું કરી લીધું. સ્વાતિ પથારીમાં આડી પડી હતી. સરોજબહેન ધીમેથી રુમમાં આવ્યાં. સ્વાતિની નજીક બેઠાં. સ્વાતિના માથે હાથ ફેરવ્યો. ‘શું થયું બેટા?’